Advertisements Lovin Malta reġgħet għamlitha. Reġgħu fajru allegazzjoni fuq Dr Adrian Delia li mhix minnha. Lovin Malta allegazzaw li fit-12 ta' Novembru 2018, waqt li fil-Parlament kien għaddej dibattitu dwar il-kumpanija 17 Black, Adrian Delia kien wieħed minn numri ta' nies li bagħat messaġġ lil Yorgen Fenech. Din hija ġidba. Mhux biss ġiet miċħuda minn Adrian Delia imma dan is-site jista' jżid li din iċ-chat ma teżistix. Skont Lovin Malta din l-informazzjoni tinsab f'chats ta' konverżazzjoni, tramite messaġġi, li Yorgen Fenech kellu ma' businesswoman b'reputazzjoni għolja. Skont Lovin Malta, Yorgen Fenech beda jiftaħar magħha kemm għandu konnessjonijiet ma' politiċi Maltin. Tant hu hekk li fil-messaġġi tiegħu kiteb li d-diversi nies li bagħtulu messaġġi qalulu kemm kienet emozzjonata Rosianne Cutajar fl-intervent tagħha fil-Parlament dak in-nhar tad-dibattitu. Lovin Malta kompliet tgħidilna li sorsi nfurmati qalulha dwar dawn il-messaġġi li l-kontenut tagħhom kien jittratta l-messaġġ ta' Yorgen Fenech lil din il-businesswomen. Biss il-problema tinsab fil-fatt li l-mobile u kull meżż ta' kommunikazzjoni ta' Yorgen Fenech ġie ssekkwestrat mill-pulizija. U nista' ngħid b'ċertezza, li din iċ-chat ma teżistix. Jekk teżisti, nisfida lil Lovin Malta jippubblikawha. Naf li hemm divjit fuq il-pubblikazzjonijiet taċ-chats, imma issa tant kemm qed ikunu ppubblikati, li dan id-divjit sar l-ikbar farsa fl-istorja ġuridika tad-divjiti tal-qrati Maltin. Mela la hemm chat bejn Adrian Delia u Yorgen Fenech kif allegat u l-anqas chat bejn Yorgen Fenech u din il-mara fin-neġozju. Mela mid-dehra hawnhekk għandna informazzjoni li ġejja min xi ħadd li għaddieha lil xi ħadd ieħor li forsi reġa' għaddieha lil xi ħadd ieħor u waslet għand il-Lovin Malta. Biss min beda dan is-sors oriġinali qed jigdeb. Nisfida lil Lovin Malta tgħidilna min hija din il-businesswoman li Yorgen Fenech allegatament tkellem magħha? Kif jgħidu t-Taljani, hawn għandha storja ta' detto del detto u hemm biss detto u xejn aktar. L-importanti li Lovin Malta tellgħu l-allegazzjoni għalkemm qed jgħidu fl-istess stqarrija tagħhom li Dr Delia caħad din l-allegazzjoni. Jidher ċar li minn ħareġ din l-istorja kellu l-aġenda tiegħu. Ħsibhom biss, għax hekk qed jiddettawlhom, li jagħmlu ħsara lil Dr Delia u dan kollu ġej għaliex l-ewwel ġie mfarrak businessman, jiġifieri Yorgen Fenech u dan ġie mkisser fuq gideb ta' Melvin Theuma. Dak li nista' ngħid li qed jagħtihom fastidju lil dawn in-nies Dr Delia. X'qatt għamlilhom? Tkun storja interessanti jekk Lovin Malta jiktbulna aħbar biex jgħidulna liema kallu rifsilhom Dr Adrian Delia. Hija ħasra li din l-aġenda ta' ingann ma tieqaf qatt. Il-problema ta' Lovin Malta f'din l-istqarrija hija li qed tagħmel fatta dan il-fatt, li verament kien hemm din il-laqgħa għaliex kitbu: "This is not the only time Delia and Fenech's relationship has been laid bare." Fuq kollox, jekk Adrian Delia kien jaf lil Yorgen Fenech x'hemm ħażin anki jekk din id-darba, din l-istorja marret żmerċ u mhux minnha. Biss sentenza bħal din tikkonferma li huma qed jieħdu bħala fatt veru li hemm dan iċ-chat bejn Yorgen Fenech u Adrian Delia. S'issa għadu ma instab xejn li hu veru, u kif għidt qabel ma huma ser isibu xejn għaliex dawn iċ-chats ma jeżistux. Biss jekk din l-istorja tirriżulta li hija falza, kif fil-fatt hija, ser ikollha konsegwenzi koroh fuq il-Partit Nazzjonalista u fuq Christian Peregin li issa qiegħed imexxi l-istrateġija f'dan il-partit anki jekk Christian Peregin ċaħad kull involviment f'din l-istorja.